b'\n_START_ARTICLE_\nAnastigmat\n_START_PARAGRAPH_\nAnastigm\xc3\xa1t ali anastigm\xc3\xa1ti\xc4\x8dni objekt\xc3\xadv je vrsta fotografskega objektiva, ki ima v celoti popravljene nekatere opti\xc4\x8dne napake le\xc4\x8d, ve\xc4\x8dinoma: sferno aberacijo, komo in astigmatizem. Zgodnji objektivi so v svojem imenu vsebovali besedo anastigmat zaradi ogla\xc5\xa1evanja te nove zmo\xc5\xbenosti (Doppel Anastigmat, Voigtl\xc3\xa4nder Anastigmat Skopar, itd.). Vsi sodobni fotografski objektivi so ve\xc4\x8dinoma blizu anastigmati\xc4\x8dnim._NEWLINE_Prvi anastigmat je skonstruiral nem\xc5\xa1ki fizik in optik Paul Rudolph za podjetje Carl Zeiss. Zeiss je izdeloval in prodajal anastigmate pod imenom Protar med letoma 1890 in 1893. Protar je bil po vrsti drugi anastigmat za Rossovim koncentri\xc4\x8dnim objektivom, skonstruiranim okoli leta 1888 in izdelanim v angle\xc5\xa1kem podjetju Ross Ltd.'